Tartus sündinud ja Tartumaal elav Kert Kingo omandas Tallinna Majanduskoolis õiguse eriala, alates 2001. aastast on diplomeeritud jurist.
2017. aastal alustas õpinguid Eesti Ettevõtluskõrgkooli Mainor ärijuhtimise magistriõppes inimressursside juhtimise õppekaval.
Ta on töötanud kokku üle 17 aasta avalikus teenistuses, sealhulgas Politsei-ja Piirivalveameti kriminaalosakonnas uurijana ning Maksu- ja Tolliameti erimenetluse talituses juristina.
Ta on heategevuslikus korras osalenud õigusalase nõustajana paljudes juriidilistes ja kohtuvaidlustes, aidates inimesi, kes on jäänud õigussüsteemi hammasrataste vahele ja kellel puuduvad võimalused osta enda õiguste kaitse realiseerimiseks advokaadi teenuseid.
Kingo on EKRE liige alates märtsist 2016 ning EKRE korruptsioonivastase toimkonna juhataja.